gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl de gl gl gl zh en sv fr de de gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - A Xunta defende a emisión en castelán da súa publicidade en Galiza
Domingo, 02 de outubro de 2022
Malia que se agardaba unha rectificación, o conselleiro de Educación teimou en argumentar "bilingüismo" para xustificar a decisión.
Queremos Galego denuncia intentos de censura das súas actividades
En marcha as mobilizacións para o mes das letras
Redacción - 13:15 28/04/2010
"Seica o galego non lles vale?", preguntáballe esta cuarta feira Bieito Lobeira, deputado do BNG, ao Goberno. A interpelación viña a conto da emisión en castelán durante as pasadas semanas dunha campaña sobre o apagamento analóxico e a transición á TDT nas radios do país. O feito inédito de que se emita en castelán a publicidade institucional que a Xunta deseña especificamente para a súa difusión nos medios galegos causou a sorpresa e a indignación na oposición e nos colectivos que traballan en prol da normalización lingüística. "Non sucedera nin durante os gobernos de Fraga", recorda o deputado do Bloque.
En resposta formal ao asunto e malia que supostamente a Xunta paralizara a emisión desta publicidade, o conselleiro de Educación, Xesús Vázquez, evitou rectificar o acontecido. Lonxe diso, e no canto de prometer o cumprimento da legalidade en favor da normalización lingüística, Vázquez defendeu o emprego do español na publicidade institucional do Goberno baixo o argumento do "bilingüismo".
Un argumentario que foi cualificado de "hipocrisía" por parte do voceiro nacionalista, quen ironizou ao respecto da solicitude achegada pola secretaría xeral de Política Lingüística para que o Papa use o galego durante a súa visita a Galiza. "Parécenos moi ben que lle pidan a un señor de Baviera que fale en galego, pero empecen aplicándose o conto; que os deputados e os conselleiros do Partido Popular falen en galego, que a sinaléctica do Xacobeo no país tamén estea en galego, que as campañas de Galicia Calidade tamén se fagan na nosa lingua e que a Xunta cumpra a legalidade e faga as súas campañas institucionais en galego", resumiu Lobeira.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto